Supaya wuwuh ènthèng sasanggane wong pakampungan sajroning kutha karaton Surakarta, ing mêngko anamtokake suwake wong pakampungan kang padha duwe wajib rundha utawa patrol, ana ing pakampungan dununge dhewe-dhewe, sarta gone padha duwe wajib anyirami lurung gêdhe, dene kang rundha utawa patrol pakampungan sarta nyirami lurung gêdhe mau nagara kang bakal anganani, mungguh liyane ing kutha karaton Surakarta isih têtêp kaya layang undhang-undhang katiti masan kaping 8, Ruwah Dal, 1823, utawa kaping 14 Pebruari 1894, ôngka, 86.